**Kopsavilkums par sabiedrisko pakalpojumu sniedzēju veiktajiem iepirkumiem Metadati**

**Datu apraksts**

Sabiedrisko pakalpojumu sniedzēji, kuri piemēro Sabiedrisko pakalpojumu sniedzēju iepirkumu likumu, iesniedz Iepirkumu uzraudzības birojam statistikas pārskatu Nr. 2-SPSIL. No šiem statistikas pārskatiem iegūtie galvenie rādītāji apkopoti sadaļās, kas raksturo sabiedrisko pakalpojumu sniedzēju iepirkumus, kas veikti astoņās dažādās jomās.

Sabiedrisko pakalpojumu sniedzēju veikto iepirkumu un noslēgto līgumu apkopoto statistisko pārskatu kopums (turpmāk – sabiedrisko pakalpojumu sniedzēju jomas rādītāji) nodrošina pārskatāmu datu kopu atbilstoši Ministru kabineta 2017. gada 28. februāra noteikumos Nr. 102 „Noteikumi par oficiālās statistikas veidlapu paraugiem iepirkumu jomā un veidlapu iesniegšanas un aizpildīšanas kārtību” ietvertajiem rādītājiem.

Dati tiek grupēti pēc virs un zem Eiropas Savienības (turpmāk – ES) līgumcenu sliekšņa, kur paredzamā līgumcena (preču un pakalpojumu iepirkumiem – sākot no 418 000 EUR un būvdarbu iepirkumiem no 5 225 000 EUR) ir vienāda ar Ministru kabineta noteikumos noteikto līgumcenas robežvērtību vai lielāka (turpmāk – virs ES līgumcenu sliekšņa iepirkumi), un (preču un pakalpojumu iepirkumiem – sākot no 1 līdz 417 999 EUR, un būvdarbu iepirkumiem – sākot no 1 līdz 5 224 999 EUR) ir zemāka par Ministru kabineta noteikumos noteikto līgumcenas robežvērtību (turpmāk – zem ES līgumcenu sliekšņa iepirkumi), norādot iepirkumu skaitu un noslēgto līgumu līgumcenas bez pievienotās vērtības nodokļa (turpmāk – PVN). Kā arī pēc likuma piemērošanas izņēmumiem.

Minētie dati nodrošina datu kopumu par sabiedrisko pakalpojumu jomās noslēgtajiem piegādes, pakalpojumu un būvdarbu līgumiem virs un zem ES līgumcenu sliekšņa, likuma piemērošanas izņēmumiem, līgumu skaitu un līgumcenām bez PVN, kurus noslēguši pasūtītāji un sabiedrisko pakalpojumu sniedzēji, kuri piemērojuši Sabiedrisko pakalpojumu sniedzēju iepirkumu likumu, kā arī duālo pasūtītāju sarakstu, kuri atbilst gan Publisko iepirkumu likuma, gan Sabiedrisko pakalpojumu sniedzēju iepirkumu likuma subjekta statusam.

Dati sniedz informāciju par virs ES līgumcenu sliekšņa sabiedrisko pakalpojumu sniedzēju jomas iepirkumiem pēc CPV [*(Common Procurement Vocabulary)*](http://iub.gov.lv/lv/iubcpv) klasifikatora kodiem. Apkopots iepirkuma procedūru skaits un līgumcenas, kā arī sarunu procedūru, nepublicējot dalības uzaicinājumu, skaits un līgumcenas. No statistikas pārskatos iegūtajiem datiem apkopota pretendentu valstiskā piederība.

Lietotāji var iepazīties ar datu apkopojumu – pārskatu, sākot no 2002. gada, kad tika uzsākta statistikas vākšana par sabiedrisko pakalpojumu sniedzēju jomas iepirkumiem. Dati pieejami tabulās pa gadiem un attēloti grafiski. Dati ir analizēti dinamikā.

Dati iegūti no sabiedrisko pakalpojumu sniedzēju iesniegtajiem statistikas pārskatiem, kuros iekļautā informācija tiek pārbaudīta, salīdzinot ar Iepirkumu uzraudzības biroja tīmekļvietnē publicētajām iepirkumu paziņojumu publikācijām.

**Datu publicēšana**

Dati tīmekļvietnes sadaļā ***Statistika*** zem ***Statistikas pārskatu rādītāji*** ***/ Statistisko veidlapu apkopojums / Kopsavilkums par sabiedrisko pakalpojumu sniedzēju iepirkumiem 2017. gadā*** tiek publicēti saskaņā ar aktuālo [datu publicēšanas kalendāru](http://iub.gov.lv/lv/node/556) reizi gadā.

|  |  |  |  |
| --- | --- | --- | --- |
| Statistikas tēma | Dati par periodu | Publicēšanas datums | Piezīmes |
| Kopsavilkums par sabiedrisko pakalpojumu sniedzēju iepirkumiem | par 2017. gadu | 31.10.2018. |  |
| Kopsavilkums par sabiedrisko pakalpojumu sniedzēju iepirkumiem | par 2016. gadu |  | Skat. arhīvā |
| Kopsavilkums par sabiedrisko pakalpojumu sniedzēju iepirkumiem | par 2015. gadu |  | Skat. arhīvā |
| Kopsavilkums par sabiedrisko pakalpojumu sniedzēju iepirkumiem | par 2014. gadu |  | Skat. arhīvā |
| Kopsavilkums par sabiedrisko pakalpojumu sniedzēju iepirkumiem | par 2013. gadu |  | Skat. arhīvā |
| Kopsavilkums par sabiedrisko pakalpojumu sniedzēju iepirkumiem | par 2012. gadu |  | Skat. arhīvā |
| Kopsavilkums par sabiedrisko pakalpojumu sniedzēju iepirkumiem | par 2011. gadu |  | Skat. arhīvā |
| Kopsavilkums par sabiedrisko pakalpojumu sniedzēju iepirkumiem | par 2010. gadu |  | Skat. arhīvā |
| Kopsavilkums par sabiedrisko pakalpojumu sniedzēju iepirkumiem | par 2009. gadu |  | Skat. arhīvā |
| Kopsavilkums par sabiedrisko pakalpojumu sniedzēju iepirkumiem | par 2008. gadu |  | Skat. arhīvā |
| Kopsavilkums par sabiedrisko pakalpojumu sniedzēju iepirkumiem | par 2007. gadu |  | Skat. arhīvā |
| Kopsavilkums par sabiedrisko pakalpojumu sniedzēju iepirkumiem | par 2006. gadu |  | Skat. arhīvā |
| Kopsavilkums par sabiedrisko pakalpojumu sniedzēju iepirkumiem | par 2005. gadu |  | Skat. arhīvā |
| Kopsavilkums par sabiedrisko pakalpojumu sniedzēju iepirkumiem | par 2004. gadu |  | Skat. arhīvā |
| Kopsavilkums par sabiedrisko pakalpojumu sniedzēju iepirkumiem | par 2003. gadu |  | Skat. arhīvā |
| Kopsavilkums par sabiedrisko pakalpojumu sniedzēju iepirkumiem | par 2002. gadu |  | Skat. arhīvā |

**Datu pieejamība**

Apkopotie dati ir pieejami, sākot no 2002. gada (sākot no 2015. gada pieejami izvērsti apkopojumi dažādu rādītāju griezumos).

**Datu izplatīšana**

Gada apkopotie rādītāji ir brīvi pieejami Iepirkumu uzraudzības biroja tīmekļvietnē un Latvijas Atvērto datu portālā. Dati var tikt izmantoti arī dažādās citās publikācijās, norādot atsauces uz iegūtās informācijas avotu.

**Datu izplatīšanas formāts**

Datu izplatīšanas formāts (MS Excel).

**Datu lietotāji**

Eiropas Komisija, Finanšu ministrija, sabiedrība.

**Datu vākšana**

Dati tiek iegūti pilnā apsekojumā, kur attiecīgo pārskatu iesniedz pasūtītāji un sabiedrisko pakalpojumu sniedzēji, kuri piemēro Sabiedrisko pakalpojumu sniedzēju iepirkumu likumu atbilstoši Ministru kabineta 2017. gada 28. februāra noteikumu Nr. 102 [„](https://likumi.lv/ta/id/228378-noteikumi-par-kriterijiem-pec-kadiem-izverte-vai-sabiedrisko-pakalpojumu-sniedzeju-iepirkumu-likuma-minetas-darbibas-latvija)[Noteikumi par oficiālās statistikas veidlapu paraugiem iepirkumu jomā un pārskatu iesniegšanas un aizpildīšanas kārtību"](https://likumi.lv/ta/id/289076) (spēkā no 02.03.2017.) prasībām.

**Pārskatu iesniedzēji**

Pasūtītāji un sabiedrisko pakalpojumu sniedzēji, kuri atskaites periodā slēguši līgumus par sabiedrisko pakalpojumu sniedzēju jomas iepirkumiem. Lai elektroniski iesniegtu attiecīgo statistikas pārskatu, pasūtītājiem un sabiedrisko pakalpojumu sniedzējiem ir jābūt reģistrētiem Publikāciju vadības sistēmas lietotājiem.

**Atskaites periods**

Atskaites periods ir kalendārais gads.

**Klasifikācijas**

Statistikas pārskatu dati par noslēgtajiem piegādes, pakalpojumu un būvdarbu līgumiem tiek klasificēti pēc virs un zem ES līgumcenu sliekšņa, likuma piemērošanas izņēmumu kārtībā slēgtiem līgumiem, un sistematizēti pēc noteiktām kritēriju pazīmēm, kādas noteiktas oficiālās statistikas veidlapu paraugos, piemēram, procedūru veida. Tiek norādīta piegādātāju valstiskā piederība, un virs ES līgumcenu sliekšņa iepirkumi tiek grupēti pēc kopējās iepirkuma vārdnīcas (*Common Procurement Vocabulary - CPV*) jeb CPV nomenklatūras klasifikatora, kurš noteikts ar Komisijas Regulu (EK) Nr.213/2008 (2007. gada 28. novembris), ar ko groza Eiropas Parlamenta un Padomes Regulu (EK) Nr. 2195/2002 par kopēju publiskā iepirkuma vārdnīcu (CPV) un Eiropas Parlamenta un Padomes Direktīvu 2004/17/EK un Direktīvu 2004/18/EK par publiskā iepirkuma procedūrām saistībā ar CPV pārskatīšanu. CPV nomenklatūra piemērojama publiskajam iepirkumam, lai standartizētu norādes, kuras izmanto līgumslēdzējas iestādes sava iepirkuma priekšmeta norādīšanai.

**Datu aprēķināšana**

Netiek piemērota īpaša datu aprēķinu metodoloģija.

No pasūtītāju un sabiedrisko pakalpojumu sniedzēju statistikas pārskatos iekļautās informācijas tiek iegūti kopēji sasummēti dati par valsti kopumā.

No sasummētiem datiem tiek aprēķināts gada pieauguma temps, aplūkota rādītāju dinamika.

**Konfidencialitāte**

Pasūtītāju un sabiedrisko pakalpojumu sniedzēju sniegtā informācija nesatur konfidenciālus datus.

**Kvalitāte**

Kvalitāte tiek nodrošināta, ievērojot Eiropas Statistikas prakses kodeksa noteiktās saistības.

**Atbilstība**

Apkopotie statistikas pārskata dati atbilst lietotāju vajadzībām, jo tie nosaka virs un zem ES līgumcenu sliekšņu un likuma piemērošanas izņēmumu kopējo noslēgto līgumu summu rādītājus, kopā gada griezumā.

**Precizitāte**

Pasūtītāju un sabiedrisko pakalpojumu sniedzēju statistikas pārskatu dati virs ES līgumcenu sliekšņa ir daļēji pārbaudāmi, jo ir salīdzināmi ar Iepirkumu uzraudzības biroja tīmekļvietnē publicētajām paziņojumu publikācijām.

Gada apkopoto datu precizitāte kopumā ir nemainīga.

**Savlaicīgums**

Pārskatu par pasūtītāju un sabiedrisko pakalpojumu sniedzēju veiktajiem iepirkumiem sabiedrisko pakalpojumu sniedzēju jomā jāiesniedz reizi gadā (līdz 1. martam).

Pasūtītāji un sabiedrisko pakalpojumu sniedzēji, kuri nav savlaicīgi iesnieguši gada statistikas pārskatus atbilstoši Sabiedrisko pakalpojumu sniedzēju iepirkumu likumam, tos iesniedz pēc atkārtota pieprasījuma un norādījuma par administratīvo atbildību.

Iepirkumu uzraudzības biroja pienākums ir savlaicīgi apkopot pasūtītāju un sabiedrisko pakalpojumu sniedzēju iesniegtos statistikas pārskatus par sabiedrisko pakalpojumu sniedzēju iepirkumiem, veicot datu pārbaudi.

Iepirkumu uzraudzības birojs savlaicīgi, atbilstoši datu publicēšanas kalendāram, publicē apkopoto pārskatu datus.

**Salīdzināmība**

Dati tiek apkopoti, un gada apkopotie dati tiek salīdzināti ar iepriekšējā gada datiem (sākot ar 2002. gadu). Sākot no 2015. gada pieejami izvērsti apkopojumi dažādu rādītāju griezumos.

**Datu precizēšana**

Nepieciešamības gadījumā attiecīgie atskaites rādītāji var tikt precizēti, publicējot datu precizēšanas iemeslus.

**Kontakti**

|  |  |
| --- | --- |
| Statistikas iestāde | Iepirkumu uzraudzības birojs |
| E-pasts | pasts@iub.gov.lv  |
| Informācijas departaments |
| Tālruņa numurs | 67326708 |

**Metadati pēdējo reizi atjaunoti**

03.09.2018.

**Saistītās tēmas**

Sabiedrisko pakalpojumu sniedzēju iepirkumu publikāciju rādītāji